Judaïsme ortodòx

Lo judaïsme ortodòx es un corrent dau judaïsme modèrne que compren l'ensemble dei movements qu'assaian de respectar lei precèptes eissits dei lèis divinas escricha e orala coma leis ensenhan la tradicion, lei reflexions de divèrsei teologians istorics (autoŕs dau Talmud, Maimonides, Yosef Karo...) e lei rabins. Es aparegut a partir de la fin dau sègle XVIII en reaccion au judaïsme reformat. Es format de plusors corrents pauc units entre elei (Hassidim, sionistas religiós, ortodòxs estatsunidencs, HaredimCertanei comunautats acceptan lo tèrme ortodòx mentre que d'autreis o refusan.) que son principalament installats en Israèl, dins la region de New York e en Euròpa Occidentala. Se caracterizan per lo refús de reconóisser leis autrei formas de judaïsme coma una maniera corrècta de seguir lei precèptes divins, per una maufisança a respècte de la tecnologia modèrnaAquela posicion pòu anar d'un refús totau a una utilizacion frequenta quadrada per de lèis religiosas especificas definidas per lei rabins. e per lo refús de reconóisser lei conversions au judaïsme acceptadas per lei reformats ò lei conservators. Un nombre important de comunautats ortodòxas refusan tanben de se mesclar amb de personas exterioras, çò que pòu menar a la formacion de quartiers especificsDins aquò, en certanei movements, existís tanben d'institucions especialas destinats a raprochar ortodòxs e autrei judieus.. Enfin, leis autoritats religiosas i tènon un ròtle primordiau car son cargadas de definir l'aplicacion de la lèi dins la vida vidanta.

 Liames intèrnes 

 Judaïsme.

 Bibliografia 

 Nòtas e referéncias